Fujita-Pearsoni skaala

Fujita-Pearsoni skaala on skaala trombide tugevuse hindamiseks.

Kõige tugevama purustusjõuga tornaado tähistus on F5 (tuule kiirus võib ulatuda kuni 140 m/s). Inglismaal kasutatakse TORRO skaalat.

Taust

Skaalat tutvustas 1971. aastal Chicago Ülikooli meteoroloog Theodore Fujita, kes oli selle välja arendanud koostöös Ameerika Ühendriikide tormiennustuskeskuse juhi Allen Pearsoniga. Skaalat täiustati 1973. aastal, mil hindamisel hakati arvestama ka trombi teekonna pikkust ning trombi läbimõõtu. Ameerika Ühendriikide riiklik ilmateenistus on trombe Fujita skaalal hinnanud alates 1973. aastast.

Fujita skaala kasutamine lõpetati Ameerika Ühendriikide 1. veebruaril 2007 kui kasutusele võeti täiustatud Fujita skaala. Kanada võttis täiustatud Fujita skaala kasutusele aprillis 2013.

 Purustuste kirjeldused 
 Tornaado liik Tuule kiirus Purustused mph km/h F0 40–72  64–116  Kerged purustused: pisut purunenud katused; murtud puuoksad; madalajuurelised puud ümber paisatud; sildid purustatud.  F1 73–112  117–180  Mõõdukad purustused: majade katused lahti kangutatud; ratastel majad kergitatud alustelt ja ümber tõugatud; liikuvad autod maanteelt ära pühitud. F2 113–157  181–253  Tuntavad purustused: sõrestikehitiste katused maha rebitud; ratastel majad lammutatud; suured puud murdunud või juurtega välja kistud; kerged lendavad objektid muutuvad ohtlikuks. F3 158–206  254–332  Tugevad purustused: katused ja mõned seinad maha rebitud; enamus puid metsaaladel üles juuritud; rasked autod maapinnalt üles tõstetud ja ümber lükatud. F4 207–260  333–418  Laastavad purustused: hea konstruktsiooniga majad maatasa tehtud; nõrga vundamendi konstruktsiooniga hooned kantud eemale; ümberpaiskunud autod muutuvad suurteks ohtlikeks lendavateks objektideks. F5 261–318  419–512  Uskumatud purustused: tugevad sõrestikmajad tõstetud vundamentidelt ja kantud kauge maa taha ja osadeks lammutatud; autosuurused esemed lendavad läbi õhu üle 100 m kaugusele; puud paljaks kooritud ja võivad ilmneda uskumatud nähtused.

 Allikad 

 Vaata ka 
Täiustatud Fujita skaala
Beauforti skaala
Saffiri–Simpsoni skaala

Kategooria:Meteoroloogia
Kategooria:Skaalad